b"\n_START_ARTICLE_\nPasifa\xc3\xab\n_START_SECTION_\nDen hvite okse\n_START_PARAGRAPH_\nSom hennes dublett Europa l\xc3\xa5 opprinnelsen til Pasifa\xc3\xab i \xc3\x98sten, i hennes tilfelle i Kolkis i Transkaukasia. Hun var s\xc3\xb8ster av den trolldomskyndige Kirke, og ble gitt som gifte til kong Minos av Kreta, som var s\xc3\xb8nn av Zevs og hans aff\xc3\xa6re med Europa. Med Minos f\xc3\xb8dte hun en rekke barn; Ariadne, Antiope, Akakallis, Androgeos, Glaukos, Deukalion, Xenodike, og Katrevs. Hun var ogs\xc3\xa5 mor til den \xc2\xabstjenrelike\xc2\xbb Asterion, som grekerne kalte for Minotauros, etter en forbannelse fra Poseidon som fikk henne til begj\xc3\xa6re og seksuelt omg\xc3\xa5s en hvit okse som var sendt av Poseidon. En teori er at oksen var den gamle f\xc3\xb8r-olympiske Poseidon._NEWLINE_Resultatet av forbindelsen med den hvite okse var at hun ble gravid og f\xc3\xb8dte et hybridmenneske, Minotauros, et uhyre som var halv okse, halv menneske._NEWLINE_I den greske bokstavelige forst\xc3\xa5elsen av en minoiske myte, for \xc3\xa5 faktiske v\xc3\xa6re fysisk i stand til \xc3\xa5 kopulere med oksen, fikk hun den athenske mekanikeren og oppfinneren Daidalos til \xc3\xa5 konstruere en hul ku av t\xc3\xb8mmer, dekket med kuskinn. Inni denne kunne hun gjemme seg og la oksen bedekke henne og tilfredsstille hennes begj\xc3\xa6r. Hensikten med den greske fortolkningen av denne okse-myten var \xc3\xa5 redusere en mer-enn-menneskelig kvinne, datter av selveste Solen (Helios), til en stereotypisk symbol p\xc3\xa5 grotesk bestialitet p\xc3\xa5 Kreta og den sjokkerende framferden til kvinnelig sensualitet og bedrageri._NEWLINE_Pasifa\xc3\xab opptrer i Vergils Eclogues i Silenus' liste over velegnede mytologisk emner, noe Vergil dveler med i slike detaljer at det gir den 16 linjers episoden tyngden av en kortvarig vedleggsmyte. I Ovids Ars Amatoria er Pasifa\xc3\xab redusert til ikke s\xc3\xa6rskilt flatterende ford\xc3\xb8mmelse: Pasiphae fieri gaudebat adultera tauri (\xc2\xabPasifa\xc3\xab tok glede i \xc3\xa5 svike ekteskapet med en okse\xc2\xbb).\n_START_SECTION_\nTrolldomsurter\n_START_PARAGRAPH_\nI andre aspekter i de greske forestillinger var at Pasifa\xc3\xab, som hennes niese Medeia, var trolldomskyndig og behersket utnyttelsen av magiske urter. Forfatteren av Bibliotheca nedtegner troskapstrolldommen hun ga Minos som var tilsvarende utro. Da Pasifa\xc3\xab fikk vite om hans aff\xc3\xa6rer kastet hun en forbannelse p\xc3\xa5 ham, eller forgiftet ham med giftige og magiske urter som fikk ham til gi fra seg giftige skorpioner og slanger som drepte hans elskerinner. Selv var hun ud\xc3\xb8delig grunnet sitt guddommelige opphav. Minos ble til sist kurert for hans merkelige kj\xc3\xb8nnssykdom av en athensk prinsesse ved navn Prokris, datter av kong Erektevs av Athen, som ga ham magisk motgift slik at hun ustraffet kunne ligge med ham._NEWLINE_P\xc3\xa5 det greske fastlandet ble Pasifa\xc3\xab dyrket som en orakelgudinne ved Thalamae (Thalames p\xc3\xa5 Peloponnes), en av de opprinnelige koine av Sparta. Geografen Pausanias har beskrevet helligdommen som liten, liggende i n\xc3\xa6rheten en elv, og flankert av bronsestatuer av Helios og Pasifa\xc3\xab. Hans redegj\xc3\xb8relse likestiller ogs\xc3\xa5 Pasifa\xc3\xab med Ino og m\xc3\xa5negudinne Selene._NEWLINE_Cicero skrev i De Natura Deorum at spartanske eforer (embetsmenn eller overoppsynsmenn) ville sove i Pasifa\xc3\xabs helligdom for \xc3\xa5 s\xc3\xb8ke profetiske dr\xc3\xb8mmer som kunne st\xc3\xb8tte dem i deres myndighet. I henhold til Plutark gikk det spartanske samfunnet to ganger gjennom betydelige l\xc3\xb8ftelser grunnet eforenes dr\xc3\xb8mmer ved helligdommen i l\xc3\xb8pet av hellenistisk tid. I et tilfelle skal en efor ha dr\xc3\xb8mt at en del av hans kollegers stoler ble fjernet fra agora og at en stemme ropte ut at \xc2\xabdette er bedre for Sparta\xc2\xbb. Inspirert av dette s\xc3\xb8rget kong Kleomenes ha handlet for \xc3\xa5 befeste den kongelige makt. I l\xc3\xb8pet av styret til kong Agis var det flere eforer som s\xc3\xb8rget for oppr\xc3\xb8r etter at orakelet til Pasifa\xc3\xab hadde lovt ettergivelse fra gjeld og omfordeling av jordbruksland.\n_START_SECTION_\nM\xc3\xa5negudinnens m\xc3\xa5ne\n_START_PARAGRAPH_\nEn retrograd irregul\xc3\xa6r m\xc3\xa5ne som g\xc3\xa5r i bane rundt Jupiter, Pasipha\xc3\xab, er oppkalt etter den kretiske m\xc3\xa5negudinnen."